
[bookmark: _GoBack]ОТНОСНО: Приемане на „Програма за развитие на силните страни като път за ограничаване на насилието в началното училище“. 

УВАЖАЕМИ ГОСПОДИН ПРЕДСЕДАТЕЛ,
УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

Съществуват безспорни доказателства за вредите от насилието върху физическото и психичното здраве и развитие на децата, върху способността им да учат и да изграждат отношения с други хора, да бъдат пълноценни възрастни. Тормозът в училище не само се преживява по ужасен начин, но изследвания сочат, че може да има дългосрочен пагубен ефект върху психичното здраве. В същото време значителна част от насилието може да бъде предвидена и предотвратена, чрез програми, насочени към неговите причини и рискови фактори. Първата стъпка винаги трябва да бъде превенцията .
Изсладванията в полето на позитивната психология представят емпирични доказателства за влиянието на силните страни върху психичното благополучие и здраве, върху поддържането на позитивни отношения и ангажирането с просоциални поведения, насочени към благополучието на другите. Съществуват също изследвания, които показват позитивни връзки между отделни силни страни и отслабване на агресивното поведение. 
	Тези емпирични изследвания, както и различните концепции оформени в полето на позитивната психология могат да бъдат приети като рамка за изграждане на подходи и програми за развитие на силните страни и тяхното прилагане в училището като превантивен способ за отслабване на тормоза.
	В тази връзка предлагаме да се реализира Програма за развитие на силните страни като път за ограничаване на насилието в началното училище, като в нея са предвидени следните дейности:
Дейност 1: Създаване на сайт на проекта;
Дейност 2: Създаване на програма за развитие на силните страни;
Дейност 3: Създаване на учебни материали, работна тетрадка и методическо ръководство за учители.
Дейност 4: Провеждане на семинари с учители, запознаващи с особеностите на агресията и тормоза, както и с отраженията върху психичното здраве, мотивацията за учене и постиженията в училище. При провеждането на семинарите предварително се изготвя материал, в който са представени особеностите на тормоза, причините за неговата поява в училище и влияния върху здравето и благополучието на детето.
Дейност 5: Запознаване на родителите с особеностите на тормоза и неговото влияние върху здравето и благополучието на детето.
Дейност 6: Запознаване на учителите с програмата за силните страни и нейното прилагане в училище (обучението на учителите се провежда под формата на семинари, дискусии и практикуми в продължение 10 срещи).
Дейност 7: Прилагане на програмите в училище от учителите.
Дейност 8: Оценка на въздействието на програмата върху отслабването на тормоза чрез определени методики.
Дейност 9: Провеждане на две конференции с участие на учителите – начална – при започване на проекта и заключителна, в която се представят резултатите от проекта.

При запознаването със силните страни и начините на тяхното преподаване в училище могат да участват всички учители от училищата в Бургас и областта, и съответно това участие да бъде обвързано с получаването на кредити, предоставени от обучителни организации лицензирани от МОН.

Продължителността на Програмата е за период от 2 години.
Обхват на Програмата:
· Община Бургас  – ръководител на проекта;
· ВСУ „Черноризец Храбър“ – катедра Психология с експерти;
· Три училища от гр. Бургас - ОУ „Братя Миладинови“, ОУ „Елин Пелин“, Средно училище „Св. Климент Охридски“.
Забележка: Първоначално проекта ще се осъществи пилотно в рамките на три училища и след окончателното завършване ще може да бъде приложен и продължен и в останалите начални училища в Бургас и областта.
Часове по дейностите по Програмата и разходи:
1.	Ръководител проект – 100 часа /5000 лв.
2.	Експерти/обучители на учители и родители – проф. Р. Стаматов,  – подготовка и провеждане на обученията на учителите и консултации с учители и родители, изготвяне на доклади  – 100 часа. /5000 лв.
3.	Учители, участващи в проекта - Броя на учителите се определя от броя на класовете, от началната степен в трите училища.    Предлагаме три училища по 4 класа – общо 12 учители.
12 учители  по 20 часа – общо 240 часа (за работа на учителите с учениците през изпълнение на проекта) 
Като ръководители на самите училища – трима директори по 10 часа – общо 30 часа (за упражняване на надзор върху работата на учителите).           
Възнаграждение на учители и директори – общо 270 часа по 30 лв = 8100 лв
4.	Изготвяне на материали за учители и ученици, както и материал за запознаване с тормоза в училище, в т.ч. графичен дизайн и отпечатване – 150 часа /4500 лв
5.	 Конференции и изготвяне на материали за конференциите (включва зала, рекламни материали, материали за участниците, кафе паузи) 2000 лв.
6.	Изготвяне на сайт – 2000 лв. 
7.	Други разходи – командировъчни, участие в конференции, радио предавания, телевизионни предавания, консултации: обща сума за всички участници 3000 лв.
Забележка: един работен час по т. 1, 2 и 4 е калкулиран по 50 лева за час
Един работен час на участниците в по т. 3 се заплаща по 30 лв за учебен час.

Необходимите средства за успешното изпълнение на Програмата са на обща стойност  29 600 лв. /двадесет и девет хиляди и шестстотин лева/ за срок от 2 години.

Изграждането и  реализирането на подобна програма представлява стратегия за превенция на проблема с тормоза в началното училище. 
Със създаването на настоящата програма, Община Бургас ще се превърне в инициатор на изграждане и прилагане на добри практики относно решаването на проблема с тормоза в началното училище. На Община Бургас се падат отговорността и възможността да предотврати тормоза в училище и да окаже положително въздействие върху широкия кръг от здравни, социални и икономически предизвикателства, пред които сме изправени.
Тормозът в началното училище може да бъде предотвратен, ако действаме веднага, мъдро и заедно. Настоящата програма представя начини и средства, чрез които това може да се случи това.
С оглед на гореописаното и на основание чл.21, т.23, във вр. с т.6 от Закона  за местното самоуправление и местната администрация и чл. 73, ал. 1 от Правилника за организацията и дейността на Общинския съвет, неговите комисии и взаимодействието му с общинската администрация на Община Бургас, предлагаме Общински съвет - Бургас да вземе следните

РЕШЕНИЯ:
1.	Приема „Програма за развитие на силните страни като път за ограничаване на насилието  в началното училище“.
2.	Отпуска финансови средства в размер на 14 800 лв. /четиринадесет хиляди осемстотин лева/ за целите по прилагане на програмата за 2025г., които да бъдат предвидени в бюджета на Община Бургас за 2025г.





С уважение,

Общински съветници от ПП ГЕРБ

Михаил Хаджиянев

Севдалина Турманова

Иво Баев

Димчо Грудев

Евелина Михалева

Елена Кокаларова

Веселин Пренеров

Павел Чепов

Георги Маринчев

Йордан Вълев

Лидия Стефанова

Диян Господинов

Боян Дяков

Георги Дракалиев

Тодор Йосифов

Васил Загорчев

Иван Станев

Димитър Сотиров

Ясен Проданов

